tartuNLP/wikipedia-smugri-20251201 huggingface dataset:
Telluride

Telluride on linn Ameerika Ühendriikides Colorado osariigis, San Migueli maakonna halduskeskus.
Elanike arv oli 2000. aasta rahvaloenduse järgi 2303. Aastal 2000 oli 2221.
Linn on tuntud suusakeskus ja suviste festivalide korralduspaik.
Montepulciano järv

Montepulciano järv (itaalia keeles "Lago di Montepulciano") on järv Kesk-Itaalias Toscana maakonnas Siena provintsis Montepulcianos. Mõne kilomeetri kaugusel kagus asub Chiusi järv.
249 meetri kõrgusel merepinnast asuva järve pindala on 190 hektarit, suurim sügavus 5 meetrit.
Occhito järv

Occhito järv (itaalia keeles "Lago di Occhito") on tehisjärv Kesk-Itaalias Puglia ja Molise maakonnas Foggia ja Campobasso provintsis. Occhito on Itaalia suurim tehisveekogu ja Euroopa suuruselt teine tehisveekogu.
Järve pindala on 13 km², valgla suurus 1012 km².
Järve kallastel asuvad järgmised asulad:
San Migueli maakond

San Migueli maakond on maakond kahes Ameerika Ühendriikide osariigis:
Barrea järv

Barrea järv (itaalia keeles "Lago di Barrea") on veehoidla Kesk-Itaalias Abruzzo maakonnas L'Aquila provintsis. Veehoidla rajati 1951. aastal paisu rajamisega Sangro jõele Barreas.
973 meetri kõrgusel merepinnast asuva järve pindala on 2,25 km², valgla suurus 272 km².
Järve kallastel asuvad Barrea, Civitella Alfedena ja Villetta Barrea.
Nõo Lasteaed Krõll

Nõo Lasteaed Krõll on Tartu maakonnas Nõo vallas tegutsev lasteaed. Lasteaial on ka Nõgiaru külas Nõgiaru õppekoht.
Tšernjavskaja balletistuudio

Tšernjavskaja balletistuudio oli aastatel 1923–1946 Tallinnas pausidega töötanud era-balletikool, mille asutas Galina Jarova-Tšernjavskaja.
Koolis õppisid teiste seas Nadežda Taarna, Zoja Kalevi-Silla, Veera Leever.
Strobeli orkester

Strobeli orkester oli eesti ansambel, mis tegutses aastatel 1931–1939 ja mille eesotsas oli laulja ja trummar Kurt Strobel.
Ansambel esines näiteks Tallinna öölokaalis "Dancing Palace Gloria", Vanemuise teatri restoranis, Estonia teatri Valges saalis.
Ansambli tegevus lakkas pärast seda, kui Kurt Strobel põgenes 1939. aastal Saksamaale.
Stahlbergi stuudio

Stahlbergi stuudio oli 20. sajandi algusest kuni 1942. aastani Tartus tegutsenud laulustuudio, mida juhtis ooperilaulja Georg Stahlberg. 
Tuntumaid stuudios õppijaid olid teiste seas Rudolf Jõks, Alfred Sällik, Martin Taras, Aarne Viisimaa.
Eugenie Meyeri muusikakool

Eugenie Meyeri muusikakool oli aastatel 1898–1901 Tallinnas tegutsenud muusikakool, mille asutas pianist Eugenie Meyer. 
Koolis kestis õpe 3 aastat ja lõpetajad pidid olema saanud piisava ettevalmistuse, et pääseda õppima Peterburi konservatooriumi. 
Kooli lõpetas umbes 60 õpilast.
STL

STL (STereoLitograafia) on 3D Systemsi loodud failivorming stereolitograafia raalprojekteerimise programmides kasutamiseks. Failivormingut toetavad paljud tarkvarapaketid ja see on laialt kasutatud tööstusdisaini prototüüpide loomises ning raalvalmistuses. STL failid kirjeldavad ainult detaili kolmemõõtmelisi tahkusid, mitte värvi, tekstuuri või teisi omadusi. STL formaat võib olla nii tekstiline kui ka kahendvormingus. Kahendfailid on tavalisemad, sest need on väiksemad. 
STL fail kirjeldab struktureerimata kolmnurkadest koosnevat pinda, kasutades Descartesi koordinaate. Koordinaadid peavad olema positiivsed arvud, mõõtkava ei ole ja kõik ühikud on suvalised.
Kristjan Hirmo

Kristjan Hirmo (sündinud 13. jaanuaril 1976 Alaküla külanõukogus Põlva rajoonis) on eesti eks-raadiosaatejuht ja DJ. 
Ta on üks tervest plejaadist kuulsustest, kes on töötanud raadiojaamas Mega FM. 
Aastatel 1999–2024 töötas ta raadiojaamas Sky Plus, kus ta oli eetris argipäeviti hommikuprogrammi saatejuhina. Lisaks juhtis ta nädalavahetusel eetris olevat tantsu- ja klubimuusikasaadet "Hirmo Faktor".
Hirmo Faktor

"Hirmo Faktor" oli kahetunnine raadiosaade, mis oli eetris reedeti ja laupäeviti raadios Sky Plus. 
Saadet juhtis DJ Kristjan Hirmo ning selles kõlas elektrooniline tantsumuusika.
Montrose'i maakond

Montrose'i maakond ("Montrose County") on maakond USA-s Colorado osariigi lääneosas. Läänes piirneb maakond Utah' osariigiga.
Maakonna halduskeskus ja suurim linn on Montrose, kus elab ligi pool maakonna rahvastikust (2020. aasta seisuga oli elanikke 20 291).
Maakonna pindala on 5810 km². Veepindala on 5 km².
Elanike arv oli 2020. aasta rahvaloenduse järgi 42 679. Aastal 2010 oli elanikke 41 276 ja 2000. aastal 33 432. 
Ajalugu.
Montrose'i maakond moodustati 11. veebruaril 1883. Maakond on saanud nime Montrose'i linna järgi.
Rahvastik.
2000. aasta rahvaloenduse andmed.
Montrose'i maakonnas oli 41 276 inimest, 16 484 leibkonda ja 11 461 perekonda.
Rahvastiku tihedus oli 7 in/km². 
Elamuühikuid ("housing units") oli 18 250 (keskmine tihedus 3/km²). 
Rassiline koosseis oli järgmine: 
Ladinaameeriklasi (sõltumata rassist) oli 19,70%. 
16 484 leibkonna seas oli 
Leibkonnas oli keskmiselt 2,47 inimest ja perekonnas keskmiselt 2,97 inimest.
Elanikud jagunesid ealiselt nii: 
Ea mediaan oli 42 aastat. 
Iga 100 naissoost inimese kohta tuli 96,00 meessoost inimest. Iga vähemalt 18-aastase naise kohta tuli 94,00 meest.
Leibkonna aastasissetuleku mediaan oli 46 058 dollarit, perekonna sissetuleku mediaan 52 152 dollarit. Meeste sissetuleku mediaan oli 41 301 dollarit, naistel 31 659 dollarit. Sissetulek elaniku kohta oli 22 413 dollarit. 
10,20% elanikkonnast ja 7,30% perekondadest elas allpool vaesuspiiri. Kogu elanikkonnast elas allpool vaesuspiiri 13,40% alla 18-aastasi ja 9,80% üle 65-aastasi.
Tarkvararakendus

Tarkvararakendus on mingi eesmärgi saavutamiseks loodud rakendus, mis põhineb arvutisüsteemi tarkvaral, sh arvutiprogrammidel koos nende juurde kuuluvate komponentidega nt andmefailide, seadistuste või juhenditega.
Tarkvara on üldmõiste, mis hõlmab kõiki mittefüüsilisi arvuti tööks vajalikke või rakenduslikke komponente, eelkõige arvutiprogramme ja nende andmeid – andmefaile, seadeid, dokumentatsiooni, jne.
Mitmeid arvutiprogramme koos andmetega või mitmeid tarkvararakendusi koos võib nimetada tarkvaraks.
John Pori orkester

John Pori orkester oli aastatel 1931–1941 tegutsenud Eesti ansambel, mille asutaja ja juht oli John Pori. 
Orkestri solist oli tenor Friedrich Kaasik. 
Orkestri edukaim periood oli 1935–1938, kui iga nädal esineti näiteks Estonia teatri Valges saalis ja ülekanded jõudsid ka raadiosse. Sel perioodil anti välja ka heliplaate.
Kai Laitinen

Kai Leonard (ka Leo) Kaarlo Laitinen (tavapäraselt Kai Laitinen; 27. september 1924 Suonenjoki – 11. märts 2013 Helsingi) oli soome kirjandusteadlane, kriitik ja estofiil. 
Laitinen õpetas Helsingi Ülikoolis Soome kirjandust professorina aastatel 1986–1989. Ta kirjutas raamatuid Soome kirjandusest; eesti keeles on ilmunud nii tema mitmesse keelde tõlgitud "Soome kirjanduse ajalugu" Piret Saluri tõlkes (Tallinn: Vagabund, 1994) kui ka "Aleksis Kivi: mees ja töö" Ilmar Talve tõlkes (Stockholm: Vaba Eesti, 1956; tõlgitud autori käsikirjast) ning "Aino Kallas: uurimus Aino Kallase loomingu peateemadest ja taustast" Sirje Kiini tõlkes (Tallinn: Sinisukk, 1997). Ta oli Soome Kirjanduse Seltsi esimees.
Juhani Salokannel on nimetanud Laitist Aino Kallase esiletoojaks Soome kirjandusteaduses ning Kallase sõbra, kirjanduskriitik Anna-Maria Tallgreni mantlipärijaks. Kallase loomingu uurimist alustas Laitinen juba väitekirja kirjutades, mil Kallas oli veel elus ning Laitinen sai teda intervjueerida. Aino Kallase uurimine võimaldas Laitisel esimeste soome teadlaste seas pääseda ka seni suletud Eesti NSV-sse, kus ta külastas nii Kallase suvekodu Kassaris kui ka Eesti Kirjandusmuuseumi Tartus.
Laitise Eesti-huvi pärines siiski juba kodust ning sai uue hoo, kui ta 1950. aastail tutvus USA-s elanud Eesti kirjandusteadlase ja luuletaja Ivar Ivaskiga, kes kaasas ta enda toimetatava ajakirja Books Abroad/World Literature Today toimetuskolleegiumi. Laitinen osales ka 1980. aastate algul Soome-Eesti suhete edenduseks loodud Tuglase Seltsi töös.
Kai Laitinen esines mitmes kirjandusteemalises filmis ("Herra Oblomov", 1963; "Lahti '66 – kansainvälinen kirjailijakokous", 1966; "Sininen laulu – Suomen taiteiden tarina", 2004 jt) kommenteerijana, kuid näitlejana tegi ta vaid ühe rolli: Kirsti Petäjäniemi 1997. aasta filmis "Palava rakkaus" ("Kuum armastus").
Eesti kunstnik Enn Põldroos on maalinud Kai Laitise portree.
Tunnustus.
1989. aastal pälvis Laitinen ühingult Suomen tietokirjailijat Wareliuse kirjandusauhinna. 1993. aastal pälvis Laitinen Finlandia kirjandusauhinna. Samuti oli ta Eesti Kirjanduse Seltsi auliige ja Olavi Paavolaineni medali laureaat. 1999. aastal sai ta Maarjamaa Risti III klassi teenetemärgi.
La Quadrature du Net

La Quadrature du Net (prantsuse keeles "interneti kvadratuur") on Prantsuse ühiskondlik organisatsioon, mis toetab internetiõigusi ja -vabadust. See pooldab Prantsusmaal ja Euroopas seaduste kehtestamist, mis austaksid interneti asutamispõhimõtteid, eelkõige teadmiste vaba liikumist. La Quadrature du Net osaleb avalikes poliitikadebattides kõnevabaduse, autoriõiguse, telekommunikatsiooni reguleerimise ja internetiprivaatsuse teemadel.
Organisatsiooni asutasid 2008. aastal vaba tarkvara edendajad ja aktivistid. Tuntuks sai see võitluses HADOPI seaduse vastu, mis oli palju vaidlusi tekitanud plaan kehtestada Prantsusmaal nn "astmelise reaktsiooni" (inglise keeles "graduated response") reeglistik, võimaldamaks autorikaitsetööstusel sundida teenusepakkujaid piirama või katkestama väidetavate autoriõiguse rikkujate ligipääsu internetile. Aktsioonidest internetitsensuuri vastu ja võrguneutraalsuse poolt jõudis Quadrature järgmiste teemadeni nagu LOPPSI seadus, Euroopa telekomipakett ja ACTA. 2012. aastal pälvis Quadrature'i eestkõneleja ning üks asutajaist Jérémie Zimmermann Electronic Frontier Foundationi pioneeriauhinna (EFF Pioneer Award) ACTA-vastase tegevuse eest.
Quadrature'i toetavad teised vaba tarkvara ja aktivismiorganisatsioonid, nende seas Electronic Frontier Foundation ja Vaba Tarkvara Fond (Free Software Foundation). Jérémie Zimmermanni kutsutakse sageli televisiooni ja intervjueeritakse, et näidata avalikkuse vastuseisu HADOPI seadusele ja Euroopa telekomipaketile.
Organisatsiooni teine kaasasutaja on Philippe Aigrain, kes on kirjutanud kaks raamatut info ühisomandi teemal.
Nime päritolu.
Organisatsiooni nimi viitab ringi kvadratuurile, mis on lahendamatu matemaatiline probleem.
Organisatsiooni sõnul on "infovoogu digiajastul võimatu seaduste ja tehnika abil tõhusalt kontrollida, kahjustamata avalikkuse vabadust ning majanduse ja ühiskonna arengut". Organisatsiooni tõmbab paralleeli ringi kvadratuuriga, millega inimesed sajandeid vaeva nägid, kuni mõistsid, et seda on võimatu lahendada algselt soovitud moel.
Alpes-de-Haute-Provence'i departemang

Alpes-de-Haute-Provence [alp dö otprov'aans] on departemang Prantsusmaa kagunurgas Provence-Alpes-Côte d'Azuri piirkonnas. Departemangu eestikeelne mööndav nimevariant on "Ülem-Provence'i Alpide departemang". Ta on nime saanud Provence'i ajalooliselt piirkonnalt ja Alpide mäestikult.
Haldusjaotus.
Departemang jaguneb halduslikult:
Klaveriduo Anna Klas ja Bruno Lukk

Anna Klas ja Bruno Lukk oli eesti klaveriduo, mille moodustasid Anna Klas ja Bruno Lukk. Duo mängis aastatel 1943–1985.
Duo esimene kontsert oli 1943. aastal Moskvas Tšaikovski-nimelises saalis. Hiljem on duo käinud paljudel Venemaa-turneedel. 
Duole on mitmed heliloojad kirjutanud spetsiaalselt lugusid, nt Eugen Kapp. 
Aastal 1947 pälvis duo Nõukogude Eesti preemia.
Klaveriduo Kai Ratassepp – Mati Mikalai

Klaveriduo Kai Ratassepp ja Mati Mikalai on eesti klaveriduo, mille moodustavad Kai Ratassepp ja Mati Mikalai. 
Duo esimene etteaste oli aastal 1998, mil esineti konkurssfestivalil "Con Brio". Hiljem on esinetud ja ka auhindu võidetud nt Kaunase ja Padova rahvusvahelistelt konkurssidelt.
Duo repertuaaris on lugusid alates Mozartist tänapäeva autoriteni välja. Duo on mänginud palju Eesti heliloojate loomingut.
Tallinna Klaveriduo

Tallinna Klaveriduo on Eesti klaveriduo, mille moodustavad Nata-Ly Sakkos ja Toivo Peäske. 
Tallinna Klaveriduo alustas tegevust 1974. aastal Leningradi Konservatooriumis, kus Nata-Ly Sakkos ja Toivo Peäske täiendasid end kammeransambli assistentuur-stažuuris professor Tamara Fiedleri klassis. Duo astus esimest korda üles 9. jaanuaril 1975 Leningradi Konservatooriumi saalis, duo esimene Eesti-kontsert toimus Estonia Kontserdisaalis 2. detsembril 1975.
Tallinna Klaveriduo on andnud kontserte Eestis, Soomes, Rootsis, Saksamaal, Inglismaal ning endise Nõukogude Liidu linnades, sh sellistes mainekates saalides nagu Peterburi Filharmoonia Suur ja Väike saal, Moskva konservatooriumi Väike saal ja Rahmaninovi saal, Stockholmi Konserthuset, Londoni Kings Place jt. Solistina on duo üles astunud Eesti Riikliku Sümfooniaorkestri, Peterburi Sümfooniaorkestri, Uurali Filharmoonia Orkestri (Jekaterinburgis) ja Novosibirski Sümfooniaorkestriga. Dirigentidest on tehtud koostööd Eri Klasi, Kurt Wössi (Austria), Andrei Boreiko (Venemaa), Arvo Volmeri, Toomas Vaviloviga jt. Duo on osalenud Balti festivalil Stockholmis, Eesti Kultuuripäevadel Karlsruhes, Jyväskylä suvefestivalil, festivalidel „Nyyd“ ja „Klaver“ ning mitmetel rahvusvahelistel festivalidel Venemaal (Peterburi, Jekaterinburg, Nižni Novgorod, Novosibirsk), Gruusias (Thbilisi), Leedus (Šiauliai), Inglismaal (London) ja mujal. Lisaks on duo olnud festivali „Klaveriduode festival Tallinn 2000“ korraldaja.
Tallinna Klaveriduo osaleba ka 2002. aastal loodud klaveriorkestris, kuhu kuuluvad veel lisaks klaveriduod Kai Ratassepp – Mati Mikalai, Piret Habak – Reet Ruubel Kopvillem ning Piret Väinmaa – Lauri Väinmaa.
Klaveriduo repertuaaris on praktiliselt kogu oluline muusika kahele klaverile ja hulk teoseid neljale käele. Esiettekandele on toodud ligi 70 Eesti heliloojate teost, sh Jaan Rääts, Lepo Sumera, Raimo Kangro, Alo Põldmäe, Johan Tamverk, Mati Kuulberg jpt.
Alice Segali muusikakool

Alice Segali muusikakool oli aastatel 1903–1917 Tallinnas tegutsenud muusikakool, mille asutasid pianist Alice Segal ja tšellist Heinrich Stuckey. 
Õppetöö algas 1. septembril 1903 ja esimesel õppeaastal õpetati klaverit ja tšellot. Järgmisest õppeaastast lisandus viiuliõpe, mida õpetas H. Merten.
Montrose

Montrose on linn Ameerika Ühendriikides Colorado osariigis, Montrose'i maakonna halduskeskus ja suurim linn. See asub Uncompahgre jõe orus.
Elanike arv oli 2020. aasta rahvaloenduse järgi 20 291. Aastal 2010 oli elanikke 19 132 ja 2000. aastal 12 344. 
Montrose sai linnaõigused 1. mail 1882. Samal aastal jõudis linna ka raudtee. Linn on saanud nime Walter Scotti ajaloolise romaani "A Legend of Montrose" järgi.
Montrose'is on rohtlale iseloomulik kliima. Suved on kuumad ja kuivad, talved on üsna külmad, kuid siiski kuivad. Jaanuaris langeb keskmine madalaim õhutemperatuur –10 °C-ni ja juulis tõuseb keskmine kõrgeim õhutemperatuur +31 °C-ni. Sajab vähe, keskmiselt 237 mm aastas.
Montrose'is sündis stsenarist ja kahe Oscari võitja Dalton Trumbo (1905–1076).
Haki tänav

Haki tänav on väike tänav Tartus Tammelinnas.
Ta algab Savi tänavalt ja on umbtänav, mille pikkus on 70 meetrit. 
Tänava ääres asub üks kortermaja, mille ümber laiub rohumaa.
Delta maakond (Colorado)

Delta maakond ("Delta County") on maakond USA-s Colorado osariigis. Geograafilised koordinaadid on 38°86' N, 107°86' W. 
Maakonna halduskeskus on Delta. 
Maakonna pindala on 2975 km². Veepindala on 17 km². 
Elanike arv oli 2010. aasta rahvaloenduse järgi 30 952. Aastal 2000 oli elanikke 27 834. 
Maakond on nime saanud Delta linna järgi.
Ajalugu.
Maakond moodustati 1883 Gunnisoni maakonna osast.
Rahvastik.
2000. aasta rahvaloenduse andmed.
Delta maakonnas oli 27 834 inimest, 11 058 leibkonda ja 7939 perekonda.
Rahvastiku tihedus oli 9 in/km². 
Elamuühikuid ("housing units") oli 12 374 (keskmine tihedus 4/km²). 
Rassiline koosseis oli järgmine: 
Ladinaameeriklasi (sõltumata rassist) oli 11,39%. 
11 058 leibkonna seas oli 
Leibkonnas oli keskmiselt 2,43 inimest ja perekonnas keskmiselt 2,89 inimest.
Elanikud jagunesid ealiselt nii: 
Ea mediaan oli 42 aastat. 
Iga 100 naissoost inimese kohta tuli 100,80 meessoost inimest. Iga vähemalt 18-aastase naise kohta tuli 98,60 meest.
Leibkonna aastasissetuleku mediaan oli 32 785 dollarit, perekonna sissetuleku mediaan 37 748 dollarit. Meeste sissetuleku mediaan oli 31 348 dollarit, naistel 19 916 dollarit. Sissetulek elaniku kohta oli 17 152 dollarit. 
12,10% elanikkonnast ja 8,50% perekondadest elasid allpool vaesuspiiri. Kogu elanikkonnast elas allpool vaesuspiiri 15,0% alla 18 aastasi ja 9,60% üle 65 aastasi.
Rehv

Rehv on sõiduki rattapealis. Rehv on rõngakujuline ja katab ratta ääre, et seda kaitsta ja parandada sõidukvaliteeti nii pinnaga hõõrde ja selle tõttu parema edasiliikumise kui ka elastsuse tõttu rappumise vähendamise kaudu.
Omadused.
Rehvi veeretakistus on rehvi veeremise suunale vastassuunas mõjuv jõud. Ratta liikumisel kulub osa energiast kontaktpinna ehk rehvimustri deformeerumisele. Kuna rehvid määravad sõiduautodel üldisest kütusekulust kuni 20% ja veoautodel kuni 35%, on rehvitootjatel tähtis saavutada madalaid veeretakistuse näitajaid.
Sõiduki kaalu tõttu toimub rehvi ja teekatte kontaktkohas deformatsioon, mis põhjustab soojuse eraldumise ja energiakao suurenemise. See energia lahutatakse kehale edasi antud kineetilisest energiast ning ratta veeremine aeglustub. Mida rohkem deformeerumist toimub, seda suurem on veeretakistus ning kütusekulu ja CO2 heite kogus suureneb.
Delta (Colorado)

Delta on linn Ameerika Ühendriikides Colorado osariigis, Delta maakonna halduskeskus ja suurim linn.
Esimese kauplemiskoha ehitasid Delta kohale jutid. Fort Uncompahgre ehitati 1828.
Linn on nime saanud asukoha järgi, kuna ta asub deltas, kus Gunnisoni jõgi ja Uncompahgre'i jõgi ristuvad.
Crystal (Colorado)

Crystal on mahajäetud endine kaevanduslinn USA-s Colorado osariigis Gunnisoni maakonnas.
Asukoht.
Crystal jääb maanteest State Highway 133 26 km kaugusele kagusse. Sinna viib tee Marble'ist, mis on läbitav ainult neljarattaveol. Crystal paikneb Crystali jõe orus ning on ümbritsetud kõrgete mägede ja männimetsadega. Crystali linn asub Crystali jõe ääres paiknevast Crystal Millist umbes 300 meetri kaugusel.
Ajalugu.
1880. aastal avastas grupp maavaraotsijaid Rock Creeki (hiljem Crystali jõe) kaldal kristallisarnase kvartsi ja nimetas jõe kaldale loodud asula Crystal Cityks. 1883. aastal rajati linna korralik tee, mida mööda said veovankrid maaki vedada. Crystalist arenes paarisaja elanikuga linn. Suurem osa elanikest töötas Black Queeni, Lead Kingi ja Shreep Mountain Tunnelis ääres paiknenud Whopperi, Cinnamon Pride'i, Daisy ja Laura kaevanduses.
1880. aastate keskapaigaks ilmus Crystalis kohalik ajaleht Crystal River Current ning linnas oli kaks universaalkauplust, paarkümmend maja, paar salooni ja Crystal Club, kus pakuti vaid meesklientidele mitmesuguseid mänge ja jooke.
Mõne aja järel kaotati linna nimest sõna "city" ja see märkis ka linna allakäiku. Eraldatud linnale oli jätkuvaks probleemiks transport. Plaaniti küll rajada raudteeühendus Carbondale'iga, kuid see ei saanud teoks. 1893. aastaks oli hõbedavarud ammendunud, kuid sajandi vahetusel hakati kaevandama pliid ja vaske. Kaevandamine jätkus Crystalis kuni Esimese maailmasõjani. 1915. aastal elas linnas veel 8 inimest.
Tänapäeval.
Crystali suurim vaatamisväärsus tänapäeval on Crystali jõe ääres paikneva maalilise Crystal Milli jäänused. See on populaarne fotografeerimise koht. Crystal Mill on endine elektrijaam.
John Pori

Johannes Pori (enne eestistamist Aleksei-Johannes, alates 22.04.1937 Juhan Porisammul; 11. november 1906 Barnaul – 26. juuni 1947 Tartu) oli eesti orkestrijuht ja tantsumuusik. Tema esinejanimi oli John Pori.
1912. aastal tuli nende pere Eestisse. Pillimängu (viiulit, saksofoni ja trompetit) õppis Johannes iseõppijana. 1928. aastal lõpetas ta Viljandi Maagümnaasiumi, kus oli 1927. aastal asutanud poiste tantsuansambli The Bonzo Band. 1928. aastal läks ta kaitseväkke aega teenima, moodustas seal 11-liikmelise orkestri Side Bonzo ning üleajateenijana jätkas orkestri juhtimist kuni 1931. aastani.
Pärast ajateenistust mängis ta oma John Pori orkestriga mitmes Tallinna restoranis: Grand Marinas, keldrirestoranis Must Kass, Mereklubis (1932), Glorias (1933), Marcelle'is (1934), Estonia teatri Valges saalis (1935–1938) ja restoranis Paris (1939–1940). Nii Estonia Valgest saalist, restoranist Paris kui ka Estonia suveaia kõlakojast tehti sageli raadioülekandeid ning tehti ka plaadistusi.
1940. aasta sügisel moodustas ta Punalipulise Balti Laevastiku Maja džässorkestri, mis aga ei tegutsenud aastatki. 1941. aasta augustist oli ta Tallinna Töölisteatri džässorkestri juht. Saksa okupatsiooni ajal töötas ta taas orkestrijuhina (septembrini 1942 mängiti Estonia einelauas ja märtsini 1944 restoranis Gloria), ühtlasi oli ta mõnda aega Landessender Revali tantsukapelli saksofonist. Oktoobrist 1944 mängis ta 11-liikmelise orkestriga restoranis Gloria ja sügisest 1945 ansambliga Tallinna Laevastiku Ohvitseride Maja restoranis.
Ta kirjutas ja tõlkis laulusõnu. Paljud neist lauludest kujunesid rahvalikeks: Wilhelm Gabrieli "Õllepruulija" (originaalis "In München steht ein Hofbräuhaus"), Alfrēds Vintersi "Viljandi paadimees" (originaalis "Gaujas laivinieks" ehk "Koiva paadimees"), "Mulgimaale" (originaalis "They are tough, mighty tough in the West"), A. Marcsi "Postipoiss" ja Evert Taube'i "Calle Schewens vals" ("Mu kodu on Roslagen...").
Johannes Pori suri 26. juunil 1947 Tartus ja ta maeti 30. juunil 1947 Tallinna Aleksander Nevski kalmistule.
Isiklikku.
Tema tütar oli arhitekt ja laskesportlane Aino Asszonyi, tütretütar Aile Asszonyi on ooperilaulja (sopran); õepoeg Robert Ots on kontrabassimängija.
Fraisse-sur-Agout

Fraisse-sur-Agout [fres sür ag'uu] on asula ja vald Lõuna-Prantsusmaal Oksitaania piirkonnas Hérault' departemangus.
Andrei Zarenkov

Andrei Zarenkov (sündinud 31. augustil 1959 Tallinnas) on Eesti juudi päritolu poliitik.
Ta on Eesti antifašistliku komitee juht.
Ta lõpetas aastal 1982 Lunatšarski nimelise Riikliku Teatrikunstiinstituudi režissööri kvalifikatsiooniga.
Ta tegeleb Maardus kultuuritegevuse koordineerimise ja korraldamisega (ta töötab Maardu rahvamaja direktorina). Lisaks on ta ka Eesti Venemaa Kaasmaalaste Koordinatsiooninõukogu liige. Zarenkov on olnud Eesti Konstitutsioonierakonna esimees. Ta on Eesti Vasakpartei keskjuhatuse liige.
4. jaanuaril 2014 pidas Keskkriminaalpolitsei Zarenkovi kinni kahtlustatuna pistise võtmises.
Andrei Zarenkovi tütar õpib Moskvas Rahvaste Sõpruse Ülikoolis.
Ieriķi

Ieriķi (eesti "Ieriki", venepäraselt "Ramotski") on küla ("ciems") Lätis Drabeši vallas Cēsise piirkonnas Vidzemes. Aastail 2000–2021 kuulus küla Amata piirkonda.
Ieriķi asub valla edelaosas merepinnast 115 meetri kõrgusel Valga–Riia rongiliini ja maantee A2 ääres. Küla jääb valla keskusest Ausmasest 7 ja Riiast 72 kilomeetri kaugusele.
Ieriķi tekkis Ieriķi mõisa juurde (saksa keeles "Ramotzky"). Külas asub Ieriķi raudteejaam, mis kandis aastatel 1889–1919 nime Ramocki raudteejaam. Küla juurest algas Valga–Riia raudteeliinist hargnenud Ieriķi–Abrene raudteeliin Ramotskoje–Schwanenburgi raudteelõik, mis demonteeriti aastal 2009. Külla jäävad Ieriķu stacija ja Ieriķi bussipeatus.
Ieriķis on raamatukogu. 
Ieriķi põhjapoolne osa jääb Gauja rahvusparki. Külas asuv tamm kõrgusega 30 ja ümbermõõduga 4,2 m on looduskaitse all; kaitse all on ka Ieriķi mõisa allee ning Cecīļi mänd.
Viljandi JK Tuleviku naiskond

 
Viljandi JK Tulevik (Naised) on Viljandis tegutsev naiste jalgpalliklubi. Kodustaadion on Viljandi kunstmuruväljak. 
President on Raiko Mutle ja peatreeneriks on Sergei Vassiljev. Abitreeneriks on Dagmar Hekki. 
2019. aastal mängis JK Viljandi Tuleviku naiskond ühendnaiskonnana koos Suure-Jaani Unitediga naiste Meistriliigas. 2016. aastal võitis ühendnaiskond naiste Teise liiga, sai 16 mängust 13 võitu ning 42 punkti, edestades teise koha saavutanud FC Elva naiskonda.
Teise liiga parima naiskonnana pääses Tulevik ja Suure-Jaani United Ühendnaiskond järgmiseks aastaks esiliigasse.
Koosseis.
2012. aastal üles antud mängijad.
Dotnuva vald

Dotnuva vald (leedu keeles "Dotnuvos seniūnija") on 2. järgu haldusüksus (vald) Leedus Kėdainiai rajooni territooriumil. 
Valla pindala on 138 km². 2011. aasta seisuga elas seal 4758 inimest. Valla keskus on Dotnuva alev, kus aastal 2011 elas 687 inimest. Vallamaja asub aadressil Vilties g. 19, vallavanem on Vytautas Grigas. Teine alev vallas on Akademija, kus aastal 2011 elas 752 inimest. Eritüübiline asula on veel Dotnuva raudteejaam, kus aastal 2011 oli 65 elanikku.
Valla keskme moodustab Dotnuva "linnastu", kus lähestikku asuvad Dotnuva, Akademija, Dotnuva raudteejaam, Vainotiškiai, Beržai, Aušra, Bokštai, Valinava, Siponiai ja Šalčmiriai.
Lisaks küladele on vallas ka mõni huutor.
Krakėse vald

Krakėse vald (leedu keeles "Krakių seniūnija") on 2. järgu haldusüksus (vald) Leedus Kėdainiai rajooni territooriumil. 
Valla pindala on 164 km². 2011. aasta seisuga elas seal 3064 inimest. Valla keskus on Krakėse alev, kus aastal 2011 elas 841 inimest. Vallamaja asub aadressil Vilniaus g.18, vallavanem on Jonas Dalbokas. Vallas asub ka Girlaukise huutor, kus aastal 2011 elanikke ei olnud.
Pernarava vald

Pernarava vald (leedu keeles "Pernaravos seniūnija") on 2. järgu haldusüksus (vald) Leedus Kėdainiai rajooni territooriumil. 
Valla pindala on 114,7 km². 2011. aasta seisuga elas seal 1484 inimest. Valla keskus on Pernarava alev, kus aastal 2011 elas 232 inimest. Vallamaja asub aadressil Jadvygos Juškytės g. 26, vallavanem on Artūras Gustas.
Orajõe ürgorg

Ora(jõe) ürgorg on ürgorg Põlva maakonnas. 
Ürgorus voolab Orajõgi ja seal paikneb näiteks Põlva järv. Orus avanevad mitmed tõusu- ja langeallikad, näiteks Himmaste allikad. Ürgorus või selle veerudel on mitu asulat, näiteks Põlva, Himmaste, Orajõe.
Tammistu perekeskus

Tammistu perekeskus on erivajadustega noortele ja nende peredele tugiteenuseid osutav asutus Tartu maakonnas Tartu vallas Tammistu külas endisaegses Tammistu mõisa peahoones. Keskuse avas augustis 2015 Eesti Agrenska Fond.
Värska sanatoorium

Värska Sanatoorium on sanatoorium Võru maakonnas Setomaa vallas Väike-Rõsna külas.
Värska sanatoorium kuulub Värska kuurortravikeskuse kompleksi hulka. Sanatooriumist 300 m kaugusel asub Värska veekeskus.
Eeldused sanatooriumi rajamiseks loodi 1971. aastal, kui sealne piirkond sai kohaliku tähtsusega kuurordi staatuse. 1972. aastal toimus sanatooriumi asutamiskoosolek. Sanatoorium ehitati arhitektide Vilen Künnapu ja Ülevi Eljandi ning insener Henn Karitsa projekti järgi. Sanatooriumi ehitus algas 6. oktoobril 1976. Patsientide ravimine algas 3. mail 1980.
2024. aastal oli Värska Sanatooriumil on kolmeliikmeline juhatus, mis koosnes Kairi Ustavist, Imre Liivagost ja Anneli Ilvesest.
Keskkonnateabe Keskus

Keskkonnateabe Keskus oli Keskkonnaministeeriumi haldusalas olnud riigiasutus. Keskus lõpetas tegevuse 2013. aastal, kui Eesti Meteoroloogia- ja Hüdroloogia Instituudi (EMHI) ning Keskkonnateabe Keskuse tegevus korraldati ümber ja moodustati uus riigiasutus - Keskkonnaagentuur. 
Keskuse põhimääruse järgi olid tema ülesannete seas: hallata ja arendada keskkonnaalast teabevõrgustikku; samuti koguda, analüüsida, töödelda, avalikustada ja hoida keskkonnaalast teavet; samuti täita riikliku keskkonnaseire programmi ja selle seire andmeid koondada, töödelda, analüüsida, avalikustada ja hoida; samuti inventeerida riiklikult metsi statistilisel valikmeetodil.
Udmurt Dunne

Udmurt Dunne (udmurdi keeles Удмурт дунне 'udmurdi maailm') on Udmurtias Iževskis ilmuv udmurdikeelne ajaleht. 
Ajaleht hakkas ilmuma 4. veebruaril 1915 tolleaegses Vjatkas (praegune Kirov) nimega Voinaõs Ivor. Ajaleht on kandnud mitmesuguseid nimesid; alates 1992. aastast kannab ta praegust nime. 
Udmurt Dunne peatoimetaja on Zinaida Rjabinina.
Helgi Muller

Helgi Muller (kuni 1952. aastani Helgi Orr; 5. oktoober 1932 Viljandi – 6. detsember 1971 Tallinn) oli eesti luuletaja, tõlkija ja lastekirjanik.
Ta oli pärit töölisperekonnast. Ta lõpetas 1951. aastal Viljandi 1. Keskkooli ja astus samal aastal Tartu Riiklikku Ülikooli, kus õppis algul õigusteadust, siis loogikat ja psühholoogiat, hiljem rahvaluulet, lõpetas 1963. aastal kaugõppes ajakirjanduse alal.
Ta töötas Tallinnas Teatri- ja Muusikamuuseumis, hoiukassa sekretärina 1960–1961, ajalehe Kodumaa kaastöölisena, trikotaaživabrikus Marat 1962–1963 laohoidjana ja etikettijana. Alates 1963. aastast oli kutseline literaat.
Looming.
Helgi Mulleri laulutekste on sageli viisistatud, ta oli ka Ülo Raudmäe opereti "Kiri nõudmiseni" libreto kaasautor. 
Ta on tõlkinud näidendeid (Hella Wuolijoe "Ja mis nüüd, Niskamäe?"), ooperi- ning laulutekste, samuti tõlkis ta vene, karjala, läti, leedu ja moldaavia luuletajate loomingut eesti keelde.
Tema loomingut on tõlgitud gruusia, soome, ukraina, ungari, valgevene ja vene keelde.
Seližarovo rajoon

Seližarovo rajoon (vene keeles "Селижаровский район") on 2. järgu haldusüksus (munitsipaalrajoon) Venemaal Tveri oblasti lõunaosas. Rajooni keskus on Seližarovo alev.
Rajoon piirneb põhjas Ostaškovi rajooniga, kirdes Kuvšinovo rajooniga, idas Staritsa rajooniga, kagus Rževi rajooniga, lõunas Olenino rajooniga, edelas Nelidovo ja Andreapoli rajooniga ning läänes Peno rajooniga.
Rajooni pindala on 3098,40 km².
Seližarovo rajoonis on 371 asulat, mis kuuluvad ühe linnaasunduse ja viie külaasunduse koosseisu.
Surviliškise vald

Surviliškise vald (leedu keeles "Surviliškio seniūnija") on 2. järgu haldusüksus (vald) Leedus Kėdainiai rajooni territooriumil. 
Valla pindala on 83 km². 2011. aasta seisuga elas seal 1545 inimest. Valla keskus on Surviliškise alev, kus aastal 2011 elas 841 inimest. Vallamaja asub aadressil Kėdainių g. 29, vallavanem on Vanda Petrauskienė.
Kėdainiai vald

Kėdainiai vald (leedu keeles "Kėdainių miesto seniūnija") on 2. järgu haldusüksus (vald) Leedus Kėdainiai rajooni territooriumil. 
Valla pindala on 44 km². 2011. aasta seisuga elas seal 27647 inimest. Valla keskus on Kėdainiai linn, kus aastal 2011 elas 26648 inimest. Vallamaja asub aadressil S. Jaugelio Telegos g. 2, vallavanem on Valentinas Tamulis. 
Lisaks küladele on vallas ka mõni huutor.
Metro Plaza

Metro Plaza on hoone Tallinna kesklinnas aadressil Viru väljak 2. Hoonet haldab Metro Ärimaja OÜ.
Hoone projekteerisid KOKO Arhitektid OÜ arhitektid Raivo Kotov ja Kaur Stöör. Hoone valmis 2009. 
Hoone on ehitatud 1848–1850 valminud Rotermanni kaubamaja-eluhoone peale.
Lindakivi kultuurikeskus

Lindakivi kultuurikeskus on Tallinnas aadressil Koorti tänav 22 asuv kultuurikeskus.
Hoone valmis 1988 kinohoonena ja seal hakkas tegutsema kino Lindakivi. Kino polnud populaarne ja selle asemel hakkas kinohoones aastast 1994 tegutsema Lindakivi kultuurikeskus.
Kultuurikeskuse direktorid: Rein Tamme, Igor Sedašev ja alates 2010 Katrin Siska.
Eesti Õiguskeele Keskus

Eesti Õiguskeele Keskus oli Justiitsministeeriumi hallatav asutus. Asutus loodi 1995 Eesti Õigustõlke Keskusena ja tollal haldas seda Riigikantselei. Asutus lõpetas tegevuse 2005, kui see liideti Justiitsministeeriumiga.
Enne Eesti Euroopa Liiduga ühinemist tegeles Eesti Õigustõlke Keskus eeskätt asjakohaste Euroopa Liidu õigusaktide tõlkimisega eesti keelde, asjakohaste Eesti õigusaktide tõlkimisega inglise keelde, samuti õigusaktidega seotud andmebaasi loomisega.
Eesti Õiguskeele Keskuse põhimääruse järgi oli selle põhiülesanded "Eesti õiguskeele arendamine ja kaitse, õigusterminoloogia korrastamine, õigusaktide eelnõude keeletoimetamise korraldamine ja õigusaktide tõlkimine eesmärgiga aidata kaasa õigusaktide keelelise kvaliteedi tagamisele".
Levkivtsi (Tultšõni rajoon)

Levkivtsi (ukraina keeles Левківці) on küla Ukrainas Vinnõtsja oblastis Tultšõni rajoonis. Elanike arv on 570. Pindala on 3,966 km².
Kiievi Rahvuslik Kaubandus- ja Majandusülikool

Kiievi Rahvuslik Kaubandus- ja Majandusülikool (ukraina keeles "Київський національний торговельно-економічний університет") on ülikool Kiievis. Ülikool on asutatud 1946. aastal ja on korduvalt nime vahetanud. Seal õpib 35 000 üliõpilast.
Santa Maria Capua Vetere

Santa Maria Capua Vetere on omavalitsusüksus ("comune") Itaalias Campania maakonnas Caserta provintsis.
Asend.
Santa Maria Capua Vetere piirneb järgmiste omavalitsusüksustega: Capua, Carinaro, Casaluce, Curti, Macerata Campania, Marcianise, San Prisco, San Tammaro, Teverola.
Šėta vald

Šėta vald (leedu keeles "Šėtos seniūnija") on 2. järgu haldusüksus (vald) Leedus Kėdainiai rajooni territooriumil. 
Valla pindala on 130 km². 2011. aasta seisuga elas seal 2103 inimest. Valla keskus on Šėta alev, kus aastal 2011 elas 935 inimest. Vallavanem on Danutė Mykolaitienė. Teine alev vallas on Pagiriai, kus aastal 2011 elas 358 inimest.
Lisaks küladele on vallas ka mitmed huutorid.
Lindheimi suvemõis

Lindheimi suvemõis oli suvemõis, mis tänapäeval jääb Kitseküla asumisse Tallinna Kesklinna linnaosas. Suvemõisa peahoone asus praeguse aadressi järgi Pärnu mnt 102.
Ajalugu.
Suvemõis rajati 17. sajandil. Selle viimane peahoone ehitati kas 18. sajandi lõpus või 19. sajandi alguses. Suvemõis kuulus 19. sajandi algul Gregor von Bergi perekonnale, sellest ka mõisa üks nimesid "Berghof". 19. sajandi keskpaiku kuulus mõis Vogdtide perekonnale, siit ka mõisa üks nimesid "Vogdti suvemõis".
1867. aastal rentisid Vogdtid suvemõisa Diakonisside Asutisele, kes rajas sinna oma haigla. Asutis ostis 1868. aastal suvemõisa ära ning arendas sellest oma hoolekande- ja haiglakompleksi, kus eri aegadel ehitati ümber vanu ja kuhu rajati uusi hooneid.
Suvemõisa peahoonet kasutati viimati haigla apteegina. Hoone lammutati 1980. aastate algul seoses Pärnu maantee uue viadukti ehitamisega. Suvemõisast on säilinud pargi osasid, hoonest on säilinud paiknemisjäljed kõrvalasuvatel hilisematel haiglahoonetel. Lammutamise aegu viidi peauks ja üks sisetrepp uuesti ehitatavasse hoonesse Tallinna vanalinna Uus 18, kus hiljem oli Muinsuskaitseameti peahoone.
Truskava vald

Truskava vald (leedu keeles "Truskavos seniūnija") on 2. järgu haldusüksus (vald) Leedus Kėdainiai rajooni territooriumil. 
Valla pindala on 130 km². 2011. aasta seisuga elas seal 1305 inimest. Valla keskus on Pavermenysi küla. Vallamaja asub aadressil Liepų g. 2, vallavanem on Vytautas Zakaryza. Vallas asub ka Truskava alev, kus aastal 2011 elas 129 inimest.
Ekraanisalvestus

Ekraanisalvestus on arvutiekraanil kuvatava salvestamine digitaalseks videoks ja see sisaldab tihti ka pealeloetud teksti.
Ekraanisalvestuse puhul kasutatav ingliskeelne termin "screencast" sarnaneb väga terminiga "screenshot" (kuvatõmmis). Esimest kasutatakse video puhul, milles kujutatakse ekraanil toimuva muutumist liikuva pildina ja mida on tihti täiendatud pealeloetud selgitustega. Teise puhul on tegemist ühe staatilise kujutisega.
Mõiste päritolu.
2004. aastal kutsus Jon Udell oma blogis üles lugejaid pakkuma nime arenevale žanrile. Udell võttis kasutusele termini "screencast", mida pakkusid korraga Joseph McDonald ja Deeje Cooley.
Sõnu "screencast" ja "ScreenCam" on kasutatud sünonüümidena tulenevalt asjaolust, et ScreenCam oli 1990. aastate alguses populaarseks muutunud ekraanisalvestustarkvara. ScreenCam on Ameerika Ühendriikides registreeritud kaubamärk, screencast seda ei ole ja on seega laiemalt kasutust leidnud.
Kasutusalad.
Ekraanisalvestus aitab demonstreerida ja õpetada tarkvara kasutamist. Ekraanisalvestise loomine aitab tarkvaraarendajatel oma tööd näidata. Haridustöötajad võivad samuti kasutada ekraanisalvestisi integreerimaks tehnoloogiat õppesse.
Õpilased saavad salvestada video ja heli demonstreerides ülesande lahendust smart boardil ehk interaktiivsel puutetahvlil.
Ekraanisalvestuse võimalusest on kasu ka igapäevase tarkvara kasutuse juures: nende abil on võimalik teada anda tarkvara vigadest, millest teavitamine tekstina võib olla keerukalt seletatav.
Seminaride organiseerijatel on võimalik salvestada terve seminari ajal arvutis näidatu ja teha video hiljem osalejatele kättesaadavaks või jagada videot nendega, kellel kohal ei olnud võimalik olla.
Arvutiesitluste salvestus nõuab tihti kõrget kvaliteeti ja loetavust, mida ei ole võimalik saavutada tavalise videokaameraga arvutiekraani filmides.
Ekraanisalvestised võimaldavad õpilastel liikuda oma tempos, kuna videot on võimalik pausile panna ja erinevaid osi korrata.
Ekraanisalvestised võimaldavad infot edastada nii kõnes kui ka pildis.
Tarkvara.
Enamikus ekraanisalvestustarkvarade prooviversioonidest on kasutusel vesimärgid. Nende abil soovitakse motiveerida kasutajat ostma programmi täisversiooni, kus vesimärke ei näidata.
Konakovo rajoon

Konakovo rajoon (vene keeles "Конаковский район") on 2. järgu haldusüksus (munitsipaalrajoon) Venemaal Tveri oblasti kaguosas. Rajooni keskus on Konakovo linn.
Rajoon piirneb kirdes Kimrõ rajooniga ja loodes Kalinini rajooniga; mujalt piirab rajooni Moskva oblast.
Rajooni pindala on 2114,67 km².
Konakovo rajoonis on 187 asulat, mis kuuluvad kuue linnaasunduse ja kümne külaasunduse koosseisu.
Maailma Intellektuaalse Omandi Organisatsioon

Maailma Intellektuaalse Omandi Organisatsioon (inglise keeles "World Intellectual Property Organization", lühend WIPO) on ÜRO allasutus, mille ülesanne on intellektuaalomandi kaitse edendamine kogu maailmas ja intellektuaalomandi kaitset käsitlevate rahvusvaheliste lepingute haldamine. WIPO haldab nii sellekohaseid rahvusvahelisi konventsioone kui ka intellektuaalomandi õiguste kaitse ja järelevalve norme ja protseduure.
WIPO asutamiskonventsioon allkirjastati 14. juulil 1967 Stockholmis. WIPO asendas 1893. aastal loodud Rahvusvahelise Ühendbüroo Intellektuaalomandi Kaitseks ("Bureaux Internationaux Réunis pour la Protection de la Propriété Intellectuelle", BIRPI).
WIPO-l on 193 liikmesriiki. Eesti võeti WIPO liikmeks vastu 5. veebruaril 1994. 
WIPO peakorter asub Šveitsis Genfis. Alates 1. oktoobrist 2020 on WIPO peadirektor Daren Tang.
Niine Rand

Niine Rand (1935. aastani Sinovia Borovtsenko; 9. juuni 1912 Võsu, Palmse vald – 1998 Võsu, Lääne-Viru maakond) oli Eesti õpetaja ja koolijuht.
Ta lõpetas 1933. aastal Tartu Õpetajate Seminari. Samal aastal asus tööle Neeme Algkooli õpetajana. 
1944–1945 Kehtna Mittetäieliku Keskkooli direktor. 1945. aastast Neeme Mittetäieliku Keskkooli direktor. 1950. aastatel oli ta Neeme kooli ainuke õpetaja.
Elmi Hakk

Elmi Hakk (1939. aastani Elmerine Rank; 5. jaanuar 1909 – 29. mai 2002 Tallinn) oli eesti pedagoog.
1930. aastal lõpetas ta Tallinna Õpetajate Seminari. 
1930. aastatel oli ta kodutütarde Harju ringkonna Kolga-Uuri rühmavanem.
Ta töötas õpetajana Kolga-Uuri koolis, hiljem Tallinna 20. Keskkoolis.
Ta on maetud Pärnamäe kalmistule.
Nigul Maatsoo mälestusvõistlused

Nigul Maatsoo mälestusvõistlused olid poksivõistlused, mida 1968–1981 peeti poksija Nigul Maatsoo auks.
Aasta kergejõustiklane

Aasta kergejõustiklane on Eesti Kergejõustikuliidu välja antav auhind, millega tunnustatakse Eesti aasta silmapaistvaimaid mees- ja naiskergejõustiklasi. Auhinnad antakse välja Eesti Kergejõustikuauhindade galal. Aasta kergejõustiklased valitakse hääletamise teel EKJL liikmesklubide, spordiajakirjanike, kergejõustikutreenerite ja EKJL juhatuse poolt.
Kategooriad:
Inglismaa Eestlaste Ühing

Inglismaa Eestlaste Ühing (inglise keeles "Association of Estonians in Great Britain") on 1947. aastal asutatud organisatsioon Inglismaal, mille eesmärk on toetada eestluse säilitamist ja tutvustada Eestit. Ühing on Ülemaailmse Eesti Kesknõukogu liige. Ühingu esimees on Reet Järvik.
Ühing teeb koostööd IES Tulevikuga. Koos korraldatakse näiteks igasuviseid lastelaagreid ja rahvapidu.
Põhja-Eesti Pimedate Ühing

Põhja-Eesti Pimedate Ühing (lühend PPÜ) on nägemispuudega inimesi ühendav organisatsioon. PPÜ peakontor asub Tallinnas.
Ühingu eelkäija on Tartus tegutsenud Eesti Pimedate Hoolekandeseltsi "Pimedate abi" Tallinna haruselts.
2013. aasta jaanuari seisuga oli PPÜs umbes 530 liiget.
Vanurite Eneseabi- ja Nõustamisühing

Vanurite Eneseabi- ja Nõustamisühing" (lühend VENÜ) on organisatsioon, mis ühendab ettevõtlikke pensionäre. VENÜ tegutseb Tallinnas aadressil Jaan Poska tänav 15.
VENÜ alustas tegevust 1995, kuuludes tollal Eesti Heategevusfondi juurde.
VENÜs on umbes 400 liiget.
VENÜ valiti 2001 Eesti parimaks mittetulundusühinguks. VENÜ pälvis 2013 auhinna Aasta Liberaal.
Aleksei Gromõko

Aleksei Anatoljevitš Gromõko (vene keeles Алексей Анатольевич Громыко; sündinud 20. aprillil 1969 Moskvas) on vene politoloog, Venemaa Teaduste Akadeemia professor ja korrespondentliige.
Ta töötab 2014. aastast Venemaa Teaduste Akadeemia Euroopa Instituudi direktorina. Ühtlasi on ta 2016. aastast Lobatševski-nimelise Nižni Novgorodi riikliku ülikooli rahvusvaheliste suhete kateedri juhataja. Tema peamised uurimisalad on parteipoliitilised süsteemid, diplomaatia, rahvusvahelised suhted, polütsentrilisus, geopoliitika, globaalne juhtimine, pehme ja kõva julgeolek, Euroopa Liit ning regionaalne integratsioon.
Haridus- ja töökäik.
Ta lõpetas 1993. aastal M. V. Lomonossovi nimelise Moskva Riikliku Ülikooli ajalooteaduskonna. Aastatel 1995–1997 õppis ta Venemaa TA Võrdleva Politoloogia Instituudi aspirantuuris. Ta kaitses samas 1997. aastal poliitikateaduste kandidaadi kraadi väitekirjaga "Политический реформизм в Великобритании" ja 2005. aastal kaitses ta Venemaa Teaduste Akadeemia Euroopa Instituudis poliitikateaduste doktori kraadi väitekirjaga "Модернизация партийно-политической системы Великобритании (1970–2005 гг.)".
Aastatel 2000–2014 juhtis ta Venemaa TA Euroopa Instituudis Briti-uuringute keskust. 2014. aastast on ta instituudi direktor.
Isiklikku.
Ta on Andrei Gromõko pojapoeg. Tema isa Anatoli Gromõko on afrikanist.
Bostoni Eesti Selts

Bostoni Eesti Selts on Ameerika eestlasi ühendav selts USAs Bostonis.
Seltsi juures tegutseb eesti kool. Kool käib koos enamasti kaks korda kuus. Kooli juhataja on Airi Talluri.
Laane oja

Laane oja (ka Junsera oja) on oja Sakala kõrgustiku lääneosas, Viljandi maakonnas Põhja-Sakala vallas, Kõpu jõe vasakpoolne lisajõgi.
Oja pikkus on 6,2 km (koos lisaharudega 6,3 km), valgla pindala 7,7 km², langus 20 m ja lang 3,17 m/km.
Oja saab alguse 46 m kõrgusel Laane külas ning suubub Vanaveski külas 26 m kõrgusel vasakult poolt Kõpu jõkke 0,9 km kaugusel selle suudmest.
Oja kuulub Lääne-Eesti vesikonda ja Pärnu alamvesikonda.
Rameški rajoon

Rameški rajoon (vene keeles "Рамешковский район") on 2. järgu haldusüksus (munitsipaalrajoon) Venemaal Tveri oblasti kaguosas. Rajooni keskus on Rameški asula.
Rajoon piirneb põhjas Maksatihha ja Bežetski rajooniga, idas Kašini ja Kimrõ rajooniga, lõunas Kalinini rajooniga ning läänes Lihhoslavli rajooniga.
Rajooni pindala on 2510 km².
Rameški rajoonis on 306 asulat, mis kuuluvad ühe linnaasunduse ja kümne külaasunduse koosseisu.
Anatoli Gromõko

 
Anatoli Andrejevitš Gromõko (valgevene keeles Анатоль Андрэевіч Грамыка; vene keeles Анатолий Андреевич Громыко; 15. aprill 1932 Barysaŭ, Valgevene NSV – 25. september 2017 Moskva) oli Venemaa rahvusvaheliste suhete spetsialist, afrikanist ja diplomaat, Venemaa Teaduste Akadeemia korrespondentliige.
Ta oli kauaaegne NSV Liidu Teaduste Akadeemia Aafrika Instituudi direktor. 2010. aastast töötas ta Moskva Riiklikus Ülikoolis mittekoosseisulise professorina. Tema peamised uurimisalad olid uus maailmakord, Aafrika koht rahvusvahelistes suhetes, võitlus terrorismiga, ÜRO roll ja tulevik ning USA välispoliitika.
Ta tegutses diplomaadina ja teenis välja 1. järgu erakorralise ja täievolilise saadiku diplomaatilise teenistusastme. 
Haridus- ja töökäik.
Ta lõpetas 1954. aastal Moskva Riikliku Rahvusvaheliste Suhete Instituudi ja 1957. aastal samas aspirantuuri. Ta kaitses 
1957. aastal ilmunud oma raamatu "Конгресс США - выборы, организация, полномочия" põhjal 1958. aastal õigusteaduste kandidaadi kraadi. 1970. aastal kaitses ta ajaloodoktori kraadi väitekirjaga "Приход к власти и внешняя политика правительства Кеннеди".
Aastatel 1954–1966 ja 1973–1976 töötas ta diplomaadina. Aastatel 1966–1968 töötas ta NSV Liidu Teaduste Akadeemia Aafrika Instituudi ja 1968–1973 USA ja Kanada Instituudi sektorijuhatajana. Aastatel 1976–1991 oli ta TA Aafrika instituudi direktor ja 2003–2010 sealsamas peateadur. 2010. aastast töötas ta Moskva ülikoolis maailmapoliitika teaduskonna rahvusvaheliste organisatsioonide ja maailma poliitiliste protsesside kateedris mittekoosseisulise professori ja peateadurina.
Tunnustus.
Ta valiti ka Madagaskari Teaduste Akadeemia ja Maroko Kuningliku Akadeemia välisliikmeks ning Leipzigi Ülikooli audoktoriks.
Isiklikku.
Ta on Andrei Gromõko poeg. Tema vanem poeg Igor Gromõko (s. 1954) on diplomaat, kes aastatel 2009–2014 töötas Venemaa alalise esindajana SRÜ peakorteri juures Minskis. Noorem poeg Aleksei Gromõko on politoloog.
Üleriiklik Majaomanike Seltside Liit

Üleriiklik Majaomanike Seltside Liit (kaasaegsetes allikates Üleriikline Majaomanikkude Seltside Liit) oli Eesti erakond, mis tegutses 1920. aastatest kuni 1932. aastani. 1932 ühines erakond Rahvusliku Keskerakonnaga.
Erakond sai II Riigikogu valimistel 2,2% häältest ja seega 2 kohta Riigikogus. III Riigikogu valimistel sai erakond 2,4% häältest ja seega samuti 2 kohta Riigikogus.
Vabariiklaste ja Konservatiivide Rahvaerakond

Vabariiklaste ja Konservatiivide Rahvaerakond (lühend VKRE) oli Eesti erakond, mis tegutses 1994–1998. 1998. aastal ühines erakond Eesti Talurahva Erakonnaga, moodustati Rahvaerakond.
Erakond asutati septembris 1994, kui erakond Rahvuslik Koonderakond Isamaa lõhenes. Erakonna asutajate seas oli näiteks Enn Tarto.
1995. aasta Riigikogu valimistel osales erakond valimisliiduna Parempoolsed. Valimistel saadi 5% häältest ehk viis kohta Riigikogus.
Vaba Tallinna Kodanik

Vaba Tallinna Kodanik (lühend VTK) on Tallinnas tegutsev valimisliit. Valimisliidu tekkimise algatas Vaba Isamaaline Kodanik.
VTK osales 2013. aasta kohaliku omavalitsuse volikogude valimistel, kus saadi 4,01% häältest. VTK linnapea kandidaat oli Hardo Aasmäe.
Valimisliit kandideeris 2017. aasta kohalike omavalitsuste volikogude valimistel.
17. augustil andis VTK teada, et välistab koostöö valimisliiduga Tegus Tallinn, viidates muuhulgas sellele, et Tegus Tallinn nõudis VTK-lt valimisliitude esindajate kohtumisel, et VTK aitaks tagasi tuua 1990. aastate poliitika- ja ärikombed, ning et Tegus Tallinn ei välistanud koostööd Keskerakonna ja Edgar Savisaarega. Keskerakond ja Edgar Savisaar on parasjagu kohtu all mitmete korruptsioonisüüdistuste pärast. Valimisliidud toetasid kohtumisel ideed asendada linnapea amet linnamänedžeri ametikohaga. Veel oli kõne all Urmas Sõõrumaa ja Tallinna linna vahelised koolide halduslepingud.
Eesti Sinine Erakond

Eesti Sinine Erakond (lühend ESE) oli Eesti erakond, mis eksisteeris 1994–2001 ja mis keskendus peamiselt kultuuriintelligentsi huvide väljendamisele. 
ESE loodi 29. novembril 1994. ESE juht oli Jaan Laas. ESE õigusjärglane oli 2001. aastal asutatud erakond Demokraadid – Eesti Demokraatlik Partei, mis ühines Isamaaliiduga 2006. aastal.
ESE osales 1995. aasta Riigikogu valimistel, kus sai 0,35% häältest. ESE osales ka 1999. aasta Riigikogu valimistel, kus sai 1,6% häältest.
Vene Sotsiaaldemokraatlik Partei Eestis

Vene Sotsiaaldemokraatlik Partei Eestis (lühend VSDPE) oli sotsiaaldemokraatlik põrandaalune (registreerimata) erakond, mis tegutses Eesti NSV-s 1990. aasta veebruarist kuni 1990. aasta septembrini. 1990 ühines VSDPE koos mitme teise erakonnaga Eesti Sotsiaaldemokraatliku Parteiga.
VSDPE esimees oli Jossif Jurovski.
Kihnu sadam

Kihnu sadam (sadamakood EE KHN) on sadam Pärnu maakonnas Kihnu vallas Lemsi külas. Sadamat peab AS Saarte Liinid. Sadamakapten on Andrus Maide.
MHV 900-klassi patrull-laev

MHV 900-klassi patrull-laev on Taani Kodukaitse Merekodukaitse allüksuste teenistuseks valmistatud patrull-laevaklass. On kasutuses.
Kirjeldus.
Laevad on valmistatud MHV 800 -klassi patrull-laevade järeltulijaina aastail 2003 - 2011. MHV on lühend sõnast Merekodukaitse ehk taani keeles "Marinehjemmeværnet". 
Kokku on valmistatud 12 selle klassi laeva, mis on aktiivses teenistuses. Viimase laeva ristijaks oli Taani kroonprintsess Mary.
Laevad on külastanud ürituste või õppuste raames ka Eestit.
Laevad.
Pardanumber Nimi / Teenistusse võtmise aasta
Välislingid.
Danish Naval History - MHV 900 (taani k)
Kõiguste sadam

Kõiguste sadam (sadamakood EE KGS) on sadam Saare maakonnas Saaremaa vallas Kõiguste külas. Sadamat peab Kõiguste Marina MTÜ. Sadamakapten on Niklas John Alexander Jansson.
Sadamas asub Kõiguste alumine päevamärk, mida navigatsioonimärgina enam ei kasutata.
Läätsa sadam

Läätsa sadam (sadamakood EE LAT) on paadisadam Saare maakonnas Saaremaa vallas Läätsa külas. Sadamat peab Läätsa Paadisadam MTÜ.
Sviby sadam

Sviby sadam (ka "Vormsi sadam"; sadamakood EE SVI) on sadam Lääne maakonnas Vormsi vallas Sviby külas. Sadamat peab AS Saarte Liinid. Sadamakapten on Andrus Maide.
Veere sadam

Veere sadam (sadamakood EE VEE) on sadam Saare maakonnas Saaremaa vallas Veeremäe külas Tagalahe ääres. Sadamat peab AS Veere Sadam. Sadamakapten on Mikk Salong.